Prekladacia správa
Predseda Národnej rady Slovenskej republiky podľa či. 83 ods. 2 Ústavy Slovenskej republiky a § 17 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, na žiadosť skupiny poslancov zvolá schôdzu Národnej rady SR. Na tejto schôdzi sa má prerokovať návrh skupiny poslancov NR SR na vyslovenie nedôvery ministrovi kultúry SR Františkovi Tóthovi.
V návrhu sa ako hlavné dôvody uvádzajú nespokojnosť kultúrnej obce s pôsobením ministra kultúry v rezorte, ktorá vyústila do Výzvy umelcov, signatárov kultúrnej charty 2006 na jeho odvolanie, ako aj tvrdenia o odbornej nekvalifikovanosti, ideologizácii a príklone k vulgárnemu chápaniu ekonomického liberalizmu v oblasti kultúry.
Vláda SR vníma uvedené dôvody ako politicky účelové a predkladá k nim vecné zdôvodnenia voči skutočnostiam, ktoré sú predmetom návrhu skupiny poslancov.